**ZÁPIS č. 1**

**Z RIADNEHO ZASADNUTIA SPRÁVNEJ RADY TASR**

**9. januára 2014 so začiatkom o 12.00 h**

**Prítomní členovia správnej rady:** Vladimír Masár, Boris Chovanec, Eliška Holásková, Peter Alakša, Ján Sand,

**Hostia:** PhDr. Jaroslav Rezník, generálny riaditeľ TASR

**Miesto konania:** Bratislava, Lamačská cesta 3, TASR

Rokovanie v zmysle čl. 3, 5 ods. 1 a čl. 6 Rokovacieho poriadku Správnej rady zvolal a viedol predseda SR TASR Vladimír Masár. Konštatoval, že rada je uznášania schopná a navrhol program zasadnutia:

**Program:**

1. **Otváranie obálok kandidátov na obsadenie funkcie generálneho riaditeľa TASR**
2. **Rôzne**

**UZNESENIE č.1/2014:**

Členovia rady schválili program zasadnutia:

Za:5 Proti: 0 Zdržal sa: 0

**Uznesenie bolo prijaté.**

1. **1. Otváranie obálok kandidátov na obsadenie funkcie generálneho riaditeľa TASR**

Predseda Správnej rady TASR konštatoval , že do 2.januára 2014 – riadneho termínu odovzdania prihlášok na obsadenie funkcie generálneho riaditeľa TASR – bola doručená jedna obálka s menom PhDr. Jaroslava Rezníka, súčasného generálneho riaditeľa TASR. Vyhlásenie voľby GR TASR bolo podľa § 15 ods. 2 zákona č. 385/2008 Z. z. o Tlačovej agentúre Slovenskej republiky a o zmene niektorých zákonov (ďalej len „zákon č. 385/2008 Z. z.“) publikované v lehotách stanovených zákonom v denníkoch Hospodárske noviny, SME, PRAVDA a na webovej stránke tasr .

Po otvorení obálky členovia Správnej rady TASR prekontrolovali prihlášku kandidáta, ktorá obsahovala:

* vyhlásenie o kandidatúre na generálneho riaditeľa Tlačovej agentúry Slovenskej republiky s uvedením titulu, mena a priezviska a adresy trvalého pobytu kandidáta s jeho vlastnoručným notársky osvedčeným podpisom,
* štruktúrovaný životopis,
* čestné vyhlásenie o tom, že kandidát je štátnym občanom Slovenskej republiky,
* čestné vyhlásenie o tom, že kandidát má spôsobilosť na právne úkony v plnom rozsahu,
* výpis z registra trestov nie starší ako tri mesiace,
* úradne overenú kópiu dokladu o dosiahnutí vysokoškolského vzdelania druhého stupňa,
* čestné vyhlásenie o splnení podmienky najmenej päťročnej odbornej praxe v oblasti riadenia s uvedením, kde kandidát túto prax vykonával,
* čestné vyhlásenie o tom, že kandidát nevykonáva funkciu alebo činnosť podľa § 9 ods. 4 alebo 5 zákona č. 385/2008 Z. z.,
* projekt riadenia a rozvoja Tlačovej agentúry Slovenskej republiky v nastávajúcom funkčnom období, predložený v piatich vyhotoveniach v tlačenej podobe vo formáte A4 v rozsahu najmenej 15 strán a najviac 30 strán (do tohto rozsahu sa nepočítajú prílohy).

**UZNESENIE č.2/2014**

Správna rada TASR konštatovala , že prihláška kandidáta na funkciu GR TASR obsahuje všetky formálne náležitosti v zmysle zákona 358/2008Z.z.

.

Za : 5 Proti: 0 Zdržal sa: 0

**Uznesenie bolo prijaté**.

Následne predseda SR TASR V. Masár navrhol termín verejného vypočutia kandidáta na post GR TASR – 17.1. 2014 o 11,00 hod v Účelovom zariadení MK SR na Bielej ul.č.3 /konferenčná miestnosť/

**UZNESENIE č.3/2014**

Správna rada TASR vytýčila termín verejného vypočutia kandidáta na post generálneho riaditeľa na piatok 17.januára 2014 o 11,00 hod. v Účelovom zariadení MK SR na Bielej ul.č.3 /konferenčná miestnosť/

Za : 5 Proti: 0 Zdržal sa: 0

**Uznesenie bolo prijaté**.

.

2. Rôzne

Členovia Správnej rady na záver rokovania prizvali PhDr. J. Rezníka a ústne ho infomovali , že prihláška, ktorou si uplatňuje kandidatúru na pozíciu generálneho riaditeľa TASR v ďalšom päťročnom období bola vyhodnotená ako úplná a spĺňa všetky náležitosti.

J. Rezníkovi bude zaslaná pozvánka na verejné vypočutie.

Bratislava 9. 1. 2014

Zapísal:

Vladimír Masár v. r.

Predseda správnej rady TASR